เชื่อมือผมเต๊อะ
จำกันบ่ได้ก๋า จำกันบ่ได้แล่วซิในบรรดามือดี ที่ ธารินทร์ นิมมานเหมินท์ อดีต รมว.คลัง
19 ส.ค. 2554

จำกันบ่ได้ก๋า จำกันบ่ได้แล่วซิในบรรดามือดี ที่ ธารินทร์ นิมมานเหมินท์ อดีต รมว.คลัง 
คัดเลือกมาทำหน้าที่บริหารจัดการหนี้เสียของ 56 ไฟแนนซ์ และอยู่ภายใต้การบริหารจัดการของ “องค์การเพื่อการปฏิรูประบบสถาบันการเงิน (ปรส.)” นั้นมี 67 ทหารเสือ
หนึ่ง อมเรศ ศิลาอ่อน เป็นประธานกรรมการ
สอง วิชรัตน์ วิจิตรวาทการ เป็นเลขาธิการ
สาม พรเลิศ ลัทธนันท์ เป็นผู้ช่วยเลขาธิการ
สี่ ณรงศ์ ปัทมะเสวี เป็นผู้ช่วยเลขาธิการ
ห้า สุชาติ บุญบรรเจิดศรี เป็นผู้ช่วยเลขาธิการ
หก สมชัย บุญนำสิริ จาก บงล.วอลล์สตรีท เป็นผู้ช่วยเลขาธิการ
ปัจจุบันแต่ละหน่อท้อและถอยไปจากวงการแทบหมด
มีแต่คนนี้นี่แหละที่อยู่ยั้งยืนยง สุชาติ บุญบรรเจิดศรี มือดีและอดีตกรรมการผู้จัดการ บงล.ตะวันออกฟายแนนซ์ (1991) ของนักเลงโบราณ โกศล ไกรฤกษ์ ปัจจุบันเขาได้รับการเสนอโดย จุติ ไกรฤกษ์ รมว.ไอซีที ขึ้นเป็นประธานกรรมการบริษัทเด็กน้อย “ทีโอที (TOT)”
ภารกิจหลักของกรรมการทีโอทีชุดนี้ใหญ่หลวงนัก ไม่ว่าเป็นการประมูลระบบโทรศัพท์แบบ 3จี และทวงค่าเสียหายจากค่ายมือถือที่มีการเปลี่ยนแปลงสัญญากับรัฐจนเกิดความเสียหายเกือบแสนล้านบาท
ว่ากันว่างานนี้ เสี่ยสุชาติจะเป็นผู้ปลุกปั้นและคัดท้ายให้บังเกิดขึ้นให้ได้ แม้ว่าบรรดาข้าราชการประจำในกระทรวงการคลังและอัยการจะถอดใจ เพราะกลัวคดีติดเท้าลากขาข้างหนึ่งไปอยู่ในคุกตะราง อายุราชการจะติดขัด
อันว่าฝีมือของสุชาตินั้นไม่ธรรมดา จะด้วยเหตุและผลกลใดไม่รู้ แต่ พิกุลแก้ว ไกรฤกษ์ ยังหลุดคดีของ ปรส.มาแล่ว !!!
ในห้วงบริษัทต่างๆ เจ๊ง สุชาติ รวยมากมาย จากการรู้จักบริหารสินทรัพย์ให้มากด้วยคุณค่า
ดูอย่างกรณีใช้ บริษัท ริชชี แคปปิตอล อัลลายแอนซ์ ของตัวเองกะเจ๊...กินเรียบ บริษัท สยามซินเทค คอนสตรีคชั่น (SYNYEC) จากเจ้าหนี้นั่นปะไร เขาสามารถจัดการให้เจ้าหนี้ตัดหนี้สูญได้ถึง 94% มาแล้ว และสามารถทำให้เจ้าของเดิมถือหุ้นเพียง 1% เท่านั้น เขาทำด้าย
หรือกรณีใช้ริชชี่ฯ เข้าลงทุนในบริษัทโรงงานน้ำตาลของกลุ่มน้ำตาลมิตรผลก็ได้ พอมีกำไรก็ขายออก
มาคราวนี้ สุชาติ กะ ประพันธ์ บุณยเกียรติ อดีตนักหนังสือพิมพ์ค่ายวัฏจักร จะร่วมแรงกันลุยเซ็นสัญญาจ้างกลุ่มกิจการร่วมค้าเอสแอล คอนซอร์เตียม ที่กลุ่มสามารถคอร์ปอเรชั่น ล็อกซเล่ย์ หัวเว่ย เทคโนโลยี และโนเกีย ซีเมนส์ เน็ตเวิร์ก ชนะโครงการประมูล 3จี ขยายโครงข่ายทั่วประเทศด้วยราคา 16,290 ล้านบาท ให้ได้ก่อนที่จะสะสางเรื่องการตามล่าหนี้ของค่ายมือถือ
คอยดูฝีมือพ้ม...m